Vitore Nino

Vitore Nino (Ujka 7 Shkurt 1924 - 14 Mars 2007) ishte nje aktore e filmit dhe teatrit shqiptar. Vitore Nino gjithashtu ishte nje nder aktoret e para qe interpretoi ne Teatrin Migjeni te Shkodres

 Biografia 
Vitore Nino (Ujka) ka lindur në vitin 1924 në qytetin e Shkodrës. Pasi mbaron Institutin Pedagogjik fillon punë si mësuese në Tiranë dhe në Kosovë ku jepte gjuhën shqipe. Por dashuria e saj e madhe është teatri. Kështu ajo do të përfshihet në grupet amatore të qytetit të Shkodrës ku edhe regjisori Artisti i Popullit, Andrea Skanjeti do ta përzgjedhë në vitin 1946, për pjesën “Portreti. Në vitin 1949 së bashku me aktorë të tjerë, Teatri diletant pranë Shtëpisë së Kulturës ku ajo merr pjesë do të bëhet bërthama e Teatrit profesionist “Migjeni”. Të shumta kanë qenë rolet e saj në teatër, këtu mund të përmendim rolin e Lokes tek drama “Tokë jonë” e Kolë Jakovës, rolin e Soses tek drama “Fisheku në pajë”, rolin e Nënë Bjeshkës tek drama “Baca i Gjetajve” etj.
Në kinematografi interpretimi i saj i parë do të jetë në filmin “Komisari i Dritës” më tej do të vazhdonin rreth 20 role të tjera. Do të bëhej shumë e njohur për publikun me rolin e Hallës në filmin “Çifti i lumtur”. Roli i saj më i fundit do të jetë, roli i Gjyshes, në filmin televiziv “Rikonstruksioni” në vitin 1989. Pas vitit 1990 do të shpërngulet në Berat dhe Durrës.

 Vdekja 
Ndahet nga jeta në vitin 2007.
Për meritat e saj të larta Vitore Nino do të vlerësohet më titullin “Artiste e Merituar”.

 Filmografia 

 Balada e Kurbinit (1990) - Dy nene durrsake

 Rikonstruksioni (1988) TV - Gjyshja

 Dasma e shtyre (1984) - Nena

 Dora e ngrohte (1983) - Nena e Bukuries

 Qortimet e vjeshtes (1981) - Malesorja refugjate

 Ditet qe sollen pranveren (1978) TV - Fshatare
 Çifti i lumtur (1974) - Halla
 Komisari i drites (1966) - Nëna e Pëllumb Currit

 Teater 

 “Baca i Gjetajve” e Fadil Krajës - Nënë Bjeshka

 “Çifti i lumtur” (1974) - Halla

 “Cuca e maleve” e Loni Papës (1967) - Lokja

 “Përkolgjinajt” e Kolë Jakovës (1963)

 “Nora” (1960)

 “Votra e huaj” e Ndrek Luces (1959)

 “Përmbysja” (1950)

 “Ishulli i paqes” (1949)

 “Ata që nuk shfaqen” (1948)

 “Çështja ruse”  (1947)

 “Portreti” (1946)

Kategoria:Biografi shqiptare
Kategoria:Aktorë shqiptarë